‘બંનેના નામમાં જ કેટલો વિરોધાભાસ છે. જો જો આ લગ્ન વધુ નહી ટકે.’ ગામના કેટલાક ટીકાકારો અવારનવાર એમના સંબંધ વિષે ટીકા-ટીપ્પણીઓ કર્યા કરતા. પણ અંબર ધરાના પ્રેમે દરેકના મોઢે તાળા વસી દીધા હતા. એક માત્ર ધરા એવો અપવાદ હતી, જે કિસ્સામાં હવે અંબરને એનાથી વિશેષ કઈ જ નહોતું જોઈતું. એ હદથી વધારે ધરાનું ધ્યાન રાખતો. નોકરી અર્થે બહારગામ રેહવાનું થતું, પણ જેવા શની-રવિ કે કોઈ એકલ-દોકલ રજાઓ આવે કે તરત એની ધરા પાસે દોડી આવતો.